میر خلیل الرحمٰن
پاکستانی اخباری شخصیات میں نمایاں نام میر خلیل الرحمن جنگ گروپ آف نیوز پیپر کے بانی اور اردو صحافت کے بے تاج بادشاہ تھے  میر صحافت میر خلیل الرحمن نے ایسے پرآشوب دور میں صحافت کی دہلیز پر قدم رکھاجب دوسری جنگ عظیم کی تباہ کاریوں کے نتیجے میں دنیا کے مختلف خطوں میں آزادی کی تحریکیں ابھرنے لگی تھیںچناں چہ میر صاحب نے بھی حالات کا اثر کسی حد تک قبول کیا لیکن ان کے تخلیقی ذہن اور صلاحیتوں نے انھیں نئی راہیں دکھائی انھوں نے اخبار کا نظام کام یابی سے چلانے میں جو مہارت حاصل کی وہ تاریخ صحافت کا روشن باب بن گیا انھوں نے سیاست میں خود حصہ لینے کی کبھی کوشش نہیں کی محمد علی جوہر اور ظفرعلی خان کی طرح خطابت کے سہاروں کی ضرورت بھی محسوس نہیں کی البتہ عالمی سیاست کے تناظر میں جب برصغیر میں مسلمانوں کی آزادی کی تحریک فیصلہ کن مرحلے کی جانب بڑھ رہی تھی تو میر صاحب نے اس تحریک کے دوران تن تنہا دہلی سے روزنامہ جنگ کا اجرا کیا